**Zápisnica**

**zo zasadnutia Obecného zastupiteľstva v Dolnom Badíne,**

**konaného dňa 6. 10. 2022 na obecnom úrade o 16:30 hod.**

**Prítomní**

**(podľa prezenčnej listiny):** *Mgr. Mária Jaďuďová* – starostka obce

 Poslanci OZ:

 *Helena Kmeťová, Miloš Kráľ, Emília Špániková, Anna*

*Korčoková, Štefan Rohoška*

 *Anna Matušovová* – zapisovateľka, kontrolórka obce

 Hostia: *Ivan Bučko*

**Program:**

podľa pozvánky, ktorá tvorí súčasť tejto zápisnice a prikladá sa k nej

**ROKOVANIE:**

1. **a 2. Určenie zapisovateľa, overovateľov zápisnice, voľba mandátovej a návrhovej komisie.**

Starostka obce otvorila zasadnutie a privítala všetkých prítomných na zasadnutí OZ – poslancov. Za zapisovateľku určila starostka kontrolórku obce Annu Matušovovú, za overovateľov zápisnice určila Emíliu Špánikovú a Annu Korčokovú. Hlasovanie o určení zapisovateľa a overovateľov zápisnice: Poslanci **jednohlasne schválili** zapisovateľa a overovateľov zápisnice zasadnutia obecného zastupiteľstva.

Zloženie mandátovej a návrhovej komisie:

Mandátová komisia: Kráľ, Matušovová

Návrhová komisia: Anna Korčoková, Emília Špániková

Mandátová komisia konštatovala, že z celkového počtu 5 poslancov je prítomných 5, tým je Obecné zastupiteľstvo uznášaniaschopné.

1. **Schválenie programu zasadnutia.**

Starostka obce prečítala návrh programu zasadnutia, tak ako bol doručený v pozvánke. Prítomní poslanci nemali k bodom programu pripomienky ani k body k doplneniu. Starostka navrhla začať rokovanie týmto bodom a následne dala hlasovať o  návrhu programu: Obecné zastupiteľstvo v Dolnom Badíne **jednohlasne schválilo** Program zasadnutia Obecného zastupiteľstva.

1. **Kontrola plnenia prijatých uznesení.**

Starostka vyhodnotila plnenie uznesení OZ zo dňa 18.7.2022 a konštatovala, že uznesenia sú splnené, okrem uznesenia týkajúceho sa realizácie schváleného projektu rekonštrukcie MK Záhumie. Po vytýčení staveniska a následnom rokovaní s firmou Viakorp p. Dadom za účasti stavebného dozoru Ing. Kokavca sa zástupca Viakorpu vyjadril, že z dôvodu zjavných prác naviac (napojenie na už jestvujúcu MK, v trase MK sa nachádzajú korene stromov a pod. ..) ako aj prudkého rastu cien materiálov je potrebné prepočítať a upraviť rozpočet zákazky a navýšiť ho. Vzhľadom na blížiace sa voľby do orgánov samosprávy obce Dolný Badín, nekandidovanie súčasnej starostky obce a členov obecného zastupiteľstva sa realizácia projektu odkladá, aby už nové vedenie obce vyrokúvalo dodatky k realizačnej zmluve o dielo so zhotoviteľom. Súčasná starostka obce už nestihne pred odovzdaním mandátu všetky potrebné kroky zrealizovať, zákazku uskutočniť a vykonať potrebné kontroly a zúčtovania. Bolo dohodnuté, že spoločnosť Viakorp bude rokovať s novou p. starostkou začiatkom roka 2023. Poslanec Kráľ túto informáciu zobral s nevôľou, nesúhlasí s odkladom, ani s navýšením ceny zákazky. Pripojil sa k nemu aj prítomný hosť Ivan Bučko. Ostatní poslanci zobrali informáciu na vedomie a rozumejú uvedenému postupu a zrušili uznesenie č. 3 e) a 3 f)/2022 (za Korčoková, Kmeťová, Špániková, Rohoška, proti Kráľ, zdržalo sa 0). Starostka následne podnikne potrebné kroky k hore uvedenému- podpíše dodatok k zmluve o NFP – predĺženie termínu realizácie.

1. **Organizačné zmeny obecného úradu.**

Starostka informovala prítomných o odchode na materskú dovolenku odbornej pracovníčky obce a do odovzdania funkcie novej starostke sa rozhodla neprijať nikoho na jej zastupovanie. Je ale potrebné určiť osobu vykonávajúcu základnú finančnú kontrolu od 26.9.2022 a je možné na tento účel poveriť niekoho z poslancov, navrhla preto p. Špánikovú, ktorá je väčšinu času k dispozícií. Dala o návrhu hlasovať: jednohlasne schválené.

Ďalej vzhľadom ku končiacemu sa volebnému mandátu súčasnej p. starostky a z dôvodu, že obecný úrad spravuje sama je nemožné dočerpať dovolenku, starostka požiadala (aj písomne) prítomných poslancov o preplatenie zvyšnej dovolenky, ktorá je k 1.10.2022 29 dní. Odôvodnila to aj väčšou potrebou prítomnosti a spracovávanej agendy na obecnom úrade po odchode pracovníčky na MD. Poslanci nemali k návrhu žiadnej pripomienky a jednohlasne schválili preplatenie zvyšnej dovolenky starostke obce vo výplatnom termíne október 20 dní a zvyšné dni, ktoré nestihne dočerpať v mesiaci november.

V tomto bode starostka navrhla ako bolo zvykom predchádzajúce končiace volebné obdobia zakúpiť pamiatkové predmety poslancov a zamestnancom obce. Dala o návrhu hlasovať: schválené (za Korčoková, Kmeťová, Špániková, Rohoška, proti Kráľ, zdržalo sa 0).

1. **Úprava rozpočtu č. 4/2022**

Starostka obce predložila poslancom návrh na úpravu rozpočtu č. 4/2022, v ktorom sú zapracované zmeny týkajúce sa organizačných zmien na obecnom úrade aj záväzky obce týkajúce sa  končiaceho sa pracovného pomeru starostky. Príjmy a výdavky na blížiace sa voľby a aj dofinancovanie školstva, poskytnuté fin.v rámci dohodovacích konaní a iné základné výdavky (energie, a iné výdavky vyplývajúce z PP vzťahov). Poslanci návrhu na úpravu rozpočtu jednohlasne schválili.

1. **Rôzne.**

V tomto bode starostka prečítala prítomným poslancom žiadosť od RKC farnosť Dolný Badín, v ktorej žiada OZ o vzatia do správy miestny cintorín k 1.1.2023, ktorý je na p.KN-C č. 883/1 o výmere 5 205 m2, ostatná plocha, evidovaný OÚ katastrálny odbor Krupina na LV 191. Po rozprave dala starostka o návrhu hlasovať: schválené (za Korčoková, Kmeťová, Špániková, Rohoška, proti Kráľ, zdržalo sa 0) prevziať správu miestneho cintorína Obcou Dolný Badín od 1.1.2023. Starostka následne zašle výpis z uznesenia na Farský úrad v Dolnom Badíne s výzvou o predloženie návrhu zmluvy o správe miestneho cintorína /zabezpečí BBBÚ/

Starostka informovala poslancov, že Stanislav Kotruch písomne doručil na OcÚ dňa 22.08.2022 ukončenie svojho členstva v DHZO a zároveň sa vzdal aj funkcie veliteľa DHZO k 31.08.2022- toho času je DHZO bez veliteľa (nik z členov nebol do dnes navrhnutý – nik nemá veliteľské skúšky). Ďalej k 23.09. 2022 ukončili písomne svoje členstvá v DHZO Ing. Jana Pohobranká a 30.09.2022 Mgr. Mária Jaďuďová, Ing. Andrej Jaďuď. DHZO k dnešnému dňu nemá obsadenú funkciu veliteľa a nespĺňa minimálne početné stavy v zmysle vyhlášky MV SR č. 611/2006 Z.z. o hasičských jednotkách.

V tomto bode starostka aj informovala o aktuálnom počte žiakov v ZŠ Dolný Badín. Aj tentoraz došlo k poklesu počtu detí: aktuálne 10 žiakov. Tiež pripomenula, že súčasné pridelené fin. prostriedky nestačia na všetky výdavky ZŠ a aj kvôli tomu je potrebné premietnuť do rozpočtu dofinancovanie z rozpočtu obce. Nielen PP vzťahy ale aj nárast cien energií a peliet na vykurovanie. Obec sa však stále zapája do dohodovacích konaní, ktorými by bolo možné dodatočné fin. prostriedky získať z ministerstva školstva a bola úspešná – a už dostala na odmeny pre zamestnancov školstva 1790,-€ KZ k zák.č.553/2003 a na rast cien energie 2500,-€

Starostka informovala poslancov, že obci bol dňa 19.7.2022 rozhodnutím ministra ŽP chválený projekt „Predchádzanie vzniku biologicky rozložiteľných komunálnych odpadov“ Dodávateľ sa vyberal prieskumom trhu, podľa limitu VO platného od 31.03.2022. Vyhodnotenia prieskumu na dodávateľa kompostérov sa zúčastnili poslankyne: H.Kmeťová, M.Špánková a A.Korčoková a vybrali dodávateľa JRK Slovensko, Bratislava.

 Vzhľadom na aktuálny mesiac október, ktorý si tradične pripomíname ako mesiac úcty k starším, je naším zvykom pripraviť pre občanov – dôchodcov z našej obce posedenie. Starostka navrhla dátum 9.10.2022. Dary pre jubilantov sú zakúpené (17 dôchodcov) aj malé darčeky pre prítomných. Občerstvenie sa zhodli objednať s Hostinca Bzovík. Poslanci jednohlasne súhlasili a prisľúbili  účasť na nedeľnom posedení spolu s naším staršími spoluobčanmi a pomôžu pripraviť sálu KD.

1. **Návrh na uznesenie.**

Návrhová komisia v tomto bode zhrnula schválené body zasadnutia.

1. **Záver.**

Keďže bol vyčerpaný program zasadnutia, starostka poďakovala prítomných za účasť a zasadnutie ukončila.

Zapísala: Anna Matušovová

Overili: ...................................................................................